CELEX: 32015R1919
Language: mt
Date: 2015-10-26 00:00:00
Title: Regolament tal-Kunsill (UE) 2015/1919 tas-26 ta' Ottubru 2015 li jemenda r-Regolament (KE) Nru 314/2004 dwar ċertu miżuri restrittivi fir-rigward taż-Żimbabwe

27.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 281/1
            
         REGOLAMENT TAL-KUNSILL (UE) 2015/1919
   tas-26 ta' Ottubru 2015
   li jemenda r-Regolament (KE) Nru 314/2004 dwar ċertu miżuri restrittivi fir-rigward taż-Żimbabwe
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
   Billi:
   
               (1)
            
            
               Ir-Regolament tal-Kunsill (KE) Nru 314/2004 (1) jimplimenta diversi miżuri restrittivi previsti fid-Deċiżjoni tal-Kunsill 2011/101/PESK (2), inkluż l-iffriżar tal-fondi u tar-riżorsi ekonomiċi ta' ċerti persuni fiżiċi jew ġuridiċi, entitajiet u korpi.
            
         
               (2)
            
            
               Fis-26 ta' Ottubru 2015, il-Kunsill adotta d-Deċiżjoni (PESK) 2015/1924 (3), li tneħħi persuna deċeduta mill-Annessi I u II għad-Deċiżjoni 2011/101/PESK.
            
         
               (3)
            
            
               Dik il-miżura taqa' fil-kamp ta' applikazzjoni tat-Trattat, u għalhekk hija neċessarja azzjoni regolatorja fil-livell tal-Unjoni sabiex tiġi implimentata, partikolarment bil-ħsieb li tiġi żgurata l-applikazzjoni uniformi tagħha mill-operaturi ekonomiċi fl-Istati Membri kollha.
            
         
               (4)
            
            
               Fis-26 ta' Ottubru 2015, il-Kummissjoni adotatt ir-Regolament ta' Implimentazzjoni (UE) 2015/1921 (4), li neħħa persuna deċeduta mill-Anness III għar-Regolament (KE) Nru 314/2004.
            
         
               (5)
            
            
               L-Anness IV tar-Regolament (KE) Nru 314/2004 għandu għalhekk jiġi emendat skont dan.
            
         
               (6)
            
            
               Barra minn hekk, huwa xieraq li tiddaħħal dispożizzjoni ġdida sabiex jiġu osservati r-rekwiżiti għall-protezzjoni tad-data personali.
            
         
               (7)
            
            
               Sabiex jiġi żgurat li l-miżuri stipulati f'dan ir-Regolament ikunu effettivi, jinħtieġ li dan ir-Regolament jidħol fis-seħħ fil-jum wara dak tal-pubblikazzjoni tiegħu,
            
         ADOTTA DAN IR-REGOLAMENT:
   Artikolu 1
   Fir-Regolament (KE) Nru 314/2004, jiddaħħal l-Artikolu li ġej:
   
      “Artikolu 11a
      1.   L-Anness III għandu jinkludi r-raġunijiet għall-inklużjoni fil-lista tal-persuni fiżiċi jew ġuridiċi, entitajiet jew korpi kkonċernati.
      2.   L-Anness III għandu jinkludi, fejn disponibbli, informazzjoni meħtieġa biex jiġu identifikati l-persuni fiżiċi jew ġuridiċi, l-entitajiet jew il-korpi kkonċernati. Fir-rigward ta' persuni fiżiċi, tali informazzjoni tista' tinkludi l-ismijiet inkluż il-psewdonimi, id-data u l-post tat-twelid, iċ-ċittadinanza, in-numru tal-passaport u tal-karta tal-identità, is-sess, l-indirizz, jekk magħruf, u l-funzjoni jew il-professjoni. Fir-rigward ta' persuni ġuridiċi, entitajiet u korpi, tali informazzjoni tista' tinkludi l-ismijiet, il-post u d-data tar-reġistrazzjoni, in-numru tar-reġistrazzjoni u l-post tan-negozju.”.
   
   Artikolu 2
   L-Anness IV għar-Regolament (KE) Nru 314/2004 huwa emendat skont l-Anness għal dan ir-Regolament.
   Artikolu 3
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, is-26 ta' Ottubru 2015.
      
         
            Għall-Kunsill
         
         
            Il-President
         
         F. MOGHERINI
      
   
   
      (1)  Ir-Regolament tal-Kunsill (KE) Nru 314/2004 tad-19 ta' Frar 2004 dwar ċertu miżuri restrittivi fir-rigward taż-Żimbabwe (ĠU L 55, 24.2.2004, p. 1)
   
      (2)  Deċiżjoni tal-Kunsill 2011/101/PESK tal-15 ta' Frar 2011 dwar miżuri restrittivi kontra ż-Żimbabwe (ĠU L 42, 16.2.2011, p. 6)
   
      (3)  Deċiżjoni tal-Kunsill (PESK) 2015/1924 tas-26 ta' Ottubru 2015 li temenda d-Deċiżjoni 2011/101/PESK dwar miżuri restrittivi kontra ż-Żimbabwe (ara l-paġna 10 ta' dan il-Ġurnal Uffiċjali).
   
      (4)  Regolament ta' Implimentazzjoni tal-Kummissjoni (UE) 2015/1921 tas-26 ta' Ottubru 2015. li temenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe (ara l-paġna 5 ta' dan il-Ġurnal Uffiċjali).
   
      ANNESS
      Fl-Anness IV għar-Regolament (KE) Nru 314/2004, l-entrata għall-persuna fiżika li ġejja titneħħa mit-taqsima “I. Persuni”:
      I.   Persuni
      
                   
               
               
                  Isem (u psewdonomi possibbli)
               
            
                  44.
               
               
                  MIDZI, Amos Bernard (Mugenva)